Ērgļu iela (Rīga)
Šis raksts ir par ielu Rīgā. Par citām jēdziena Ērgļu iela nozīmēm skatīt nozīmju atdalīšanas lapu. Skaties arī jēdzienu ar līdzīgu nosaukumu: Ērģeļu iela. Ērgļu iela ir Rīgas iela Latgales priekšpilsētas Grīziņkalna apkaimē. Ērgļu iela sākas pie Aleksandra Čaka ielas krustojuma un noslēdzas strupceļā aiz Krišjāņa Barona ielas. Ielas kopējais garums ir 473 metri. Pirmo reizi Rīgas adrešu grāmatās Ērgļu iela atrodama 1908. gadā ar nosaukumu Sergeja iela. Tagadējo nosaukumu tā ieguva 1961. gadā.